ДЖАНИ РОДАРИ

ШОКОЛАДЕНИЯТ ПЪТ

Превод от италиански: Светозар Златаров, 1995

chitanka.info

Веднъж трима братя от Барлета, вървейки през полето, открили един много гладък път, и целия кафяв.

— Какво ли ще е това? — попитал първият.

— Не е дърво — казал вторият.

— Не са и въглища — обадил се третият.

За да разберат по-добре, и тримата коленичили и близнали.

Било шоколад, просто целият път бил от шоколад. Започнали да ядат едно парченце, после друго парченце, дошла вечерта, а тримата братя продължавали да ядат шоколадения път, докато от него не останало нито едно квадратче. И нямало вече нито шоколад, нито път.

— Къде сме? — попитал първият.

— Не сме в Бари — казал вторият.

— Не сме в Молфета — обадил се третият.

Не знаели просто какво да правят. За щастие, ето че се задал на връщане от полето селянин със своята каручка.

— Аз ще ви закарам у вас — казал селянинът.

Той ги закарал до Барлета, до вратата на тяхната къща. Като слизали от каручката, забелязали, че тя е от бисквити. Без да кажат каквото и да е, почнали да я гризат и не оставили нито колела, нито канати.

Такива късметлии като тримата братя не е имало никога преди тях в Барлета и кой знае кога пак ще има.

ЗАСЛУГИ

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.

Table of Contents

Заглавна страница

Основен текст

Заслуги